ઝાલાવાડમાં શ્રાવણમાસમાં ઠેર ઠેર જુગારની હાટડીઓ શરૂ થાય છે ત્યારે અત્યારથી જ અનેક સ્થળોએ જુગારધામો શરૂ થઇ ગયા છે. તેવામા ધ્રાંગધ્રા શહેરના ખરાવાડ પાસે ચાલતા મોટા જુગારધામ પર દરોડો કરતા લાખ્ખોની રોકડનુ મસમોટુ જુગારધામ ઝડપાયુ હતુ. ધ્રાંગધ્રા શહેરમા ખરાવાડ વિસ્તાર પાસે આવેલા આંમ્બેડકરનગર પાસે છેલ્લા કેટલાક સમયથી રાઘવજીભાઇ પોતાના મકાનમા રમેશ સિંધવ ઉફેઁ ઘાયલ તથા હષઁદ સિંધવને સાથે રાખી નાલ ઉઘરાવી હારજીતનો ગુદડી પાસાનો જુગાર રમાડતા હોવાની બાતમી ધ્રાંગધ્રા સીટીના પીઆઇ એન.કે.વ્યાસને મળતા પીઆઇ એન.કે.વ્યાસ, કોન્સ્ટેબલ નરેશ ભોજીયા, નરેશભાઇ મેર, કુળદીપસિંહ ઝાલા, વિજય રબારી , મહિપાલસિંહ સહિતનાઓ તુરંત બાતમીવાળા સ્થળે જઇ દરોડો કરતા રાઘવજીભાઇના મકાનમા ચાલતા જુગારધામ પર રાત્રીના 2:30 કલાકે દરોડો કયોઁ હતો.